
INHOUDSOPSOMMING:
Die taal van LEWENSLANGE LEER:
Leer – is die verkryging van kennis of vaardighede deur geleer te word om iets te doen (deur 'n ervaring of deur te studeer), hetsy formele of informele studie. Dink aan 'n YouTube-tutoriaal of 'n lesing op universiteit – albei is vooorbeelde van leer.
Onderwys/onderrig – is dikwels die formele manier om geleer te word om iets nuuts te doen of verstaan. Byvoorbeeld, om by 'n formele skool of tersiêre instelling te leer.
Groei – is die toenemende hoeveelheid kennis wat jy opdoen. 
Lewenslange leer – is die "deurlopende, vrywillige en selfgemotiveerde" verwerwing van kennis of vaardighede - hetsy vir jouself of vir jou loopbaan. 
Doelwitstelling – gaan oor die stel van teikens en die ontwikkeling van 'n aksieplan om jou te motiveer en te lei na wat jy in jou toekoms wil hê. Hierdie doelwitte kan korttermyn, medium- en langtermyn wees. 
Ons wêreld verander teen so 'n vinnige tempo. As ons nie aanhou groei en ontwikkel nie, sal ons maklik agterbly. In die 21ste eeu moet ons almal lewenslange leerders wees. Ons moet voortdurend ons vaardighede ontwikkel en opskerp en bybly by die nuutste tendense  sodat ons 'n voorsprong bo ander het in alles wat ons doen.
Om 'n LEWENSLANGE LEERDER  te wees, vereis dat jy doelwitte vir die voortdurende aanleer van kennis en vaardighede stel. 
Lewenslange leer is 'n INGESTELDHEID – 'n manier om dinge te sien, te glo en 'n begrip te hê van wat gedoen moet word. Dit is 'n positiewe houding en 'n moderne mentaliteit. 
Lewenslange leer is 'n GEWOONTE –  dit beteken jy besluit om die proses van leer 'n gevestigde praktyk te maak.
Mense met 'n positiewe ingesteldheid, het 'n positiewe houding teenoor leer en verstaan die belangrikheid van leer en groei. Hulle stel vir die res van hulle lewens 'n aksieplan in werking om 'n lewenstyl of gevestigde gewoontes te skep wat met leer en groei verband hou. 
Die voordele van lewenslange leer:
Opdatering van jou professionele vaardighede en kennis.  Om 'n lewenslange leerder te wees, sal sorg dat jy in jou loopbaan, loopbaanveld, leerbeginsels, werk en tegniese vaardighede skerp bly. Jy sal toepassings, tegnologieë en vaardighede, soos sosiale vaardighede, aanleer wat jou toelaat om ‘n voorloper in jou loopbaan te bly. 
Leierskapgeleenthede: Die beste leiers is dié wat 'n aantal vaardighede verstaan en bemeester. Leiers wat lewenslange leerders is, is in staat om 'n wye reeks onderwerpe te verstaan en te waardeer en daaroor te praat. Dit laat hulle toe om met die mense wat hulle moet lei te vereenselwig.
Gesondheidsvoordele: Breingesondheid en kognitiewe kapasiteit word versterk. Studie, voortgesette onderrig en lewenslange leer versterk die gesondheid van jou brein, en beveg die aanvang van demensie en Alzheimers. 
Tevredenheid: Om nuwe dinge te leer, bied werklike persoonlike bevrediging. Dit laat jou toe om beheer te neem oor die persoon wat jy wil wees en jy kan daardie vaardighede en die kennis met ander deel. 

Hoe om 'n lewenslange leerder te wees:
Herformuleer jou doelwit – Stel doelwitte vir lewenslange leer. Dink aan jou opleiding, huidige kennis, wat jy kan doen en wat jy wil leer en doen. Identifiseer geleenthede wat leer bied om jou lewe te verryk – dit gaan daaroor om iets te doen wat jy kan beheer. 
Identifiseer jou leerstyl – As jy kan identifiseer op watter wyse jy die beste leer, sal jy kan leer op 'n manier waarvan jy hou. Dit sal vir jou lekker wees om nuwe inligting in te neem en nuwe vaardighede aan te leer. (Die beste manier om dit te doen is om te probeer onthou wanneer laas jy maklik iets geleer het en dit geniet het om daaroor te leer. Vra jouself af hoe dit aan jou geleer is. Die metode van aanleer hou waarskynlik verband met jou voorkeur leerstyl.)
Identifiseer jou belangstellings –Probeer dinge vind waarin jy belangstel en waarvan jy meer wil weet. Kies om dinge te leer wat jy graag wil leer.  Jy sal dan tyd maak om die vaardighede aan te leer en jy sal dit ernstig opneem. 
Ontwikkel 'n groei-ingesteldheid – Daar is verskillende maniere om leer en intelligensie te beskou. Met 'n groei-ingesteldheid glo ons dat ons nuwe dinge kan leer, leer ons uit ons foute, is ons oop vir leer, en wil ons daarin belê. 
Die lewe is 'n leerervaring! Hou aan leer, hou aan groei.


GELD GROEI NIE AAN BOME NIE" – Formele leer is duur, dit verg 'n belegging van tyd, energie en geld om aan te hou groei en leer. 

Hoe kan jy jou formele studies befonds?
Werk – Betaal vir jouself. Jy kan deeltyds werk of werk voordat jy begin studeer. Dit sal beteken dat jy baie gedissiplineerd moet wees om jou studies en werk gelyktydig te bestuur. Jy sal ook geld moet spaar om vir jou studies te betaal. Hierdie opsie is voordelig omdat jy werkservaring sal opdoen en goeie werksetiek en gewoontes sal aanleer terwyl jy die verantwoordelikheid aanneem om vir jouself te betaal. 

Meriete Beurs – Maatskappye bied dikwels meriete beurse aan belowende studente. Jy sal lyste van beskikbare beurse aanlyn kry. Tersiêre instellings verskaf dikwels 'n lys van beurse wat beskikbaar is. Die maatskappy vereis dikwels dat jy vir hulle werk nadat jy jou studies voltooi het – jy kry werkservaring en 'n werk nadat jy gegradueer het.

Beurs – 'n Beurs is 'n vorm van finansiële hulp aan studente vir verdere onderwys. Beurse word toegeken op grond van 'n stel kriteria soos akademiese meriete, diversiteit en inklusiwiteit, atletiese vaardighede en spesiale talente soos musiek, en natuurlik finansiële behoefte.

Lening – Groot banke bied studielenings aan. Jy moet vir 'n kursus geregistreer wees voordat jy om 'n lening aansoek doen en as jy minderjarig of werkloos is, sal 'n ouer/voog vir   jou as borg moet teken. 

NSFAS finansiële skema – NSFAS is 'n regsliggaam wat deur die Departement van Onderwys befonds word. Hulle bied studiehulp aan akademies bekwame, voorgraadse studente wat vir die eerste keer studeer. Hierdie studente het dikwels nie die finansies om te studeer nie. Dit was aanvanklik leningskema, daarom moes die student die geld terugbetaal wanneer hulle begin werk het. Die terugbetaling is bekostigbare paaiemente.  Sedert 2018 het NSFAS egter in 'n beursskema verander. Indien jy ná 2017 met jou NSFAS-befondsing begin het, hoef jy niks terug te betaal nie. Dit is slegs 'n beurs vir studente wat nie toegang tot bankfinansiering, studielenings of beurse het nie. 

